Camberra

Camberra,"Allocutio Camberrae ad oratores gentium et nationum":  vide hicLateinische Nachrichten - Nuntii Latini apud www.interrete.deVb. adiect. "Camberrensis":  Anglice Canberra, est caput Australiae, in Territorio Capitali Australiano ad Murrumbidgee flumen sita, incolis 381 488 anno 2014. Urbs die 12 Martii 1913 condita est. Forma urbis ab architecto Americano Waltero Burley Griffin delineata est.

Australiani appellatione iocosa The Bush Capital, scilicet "capitalis ruralis", nuncupare solent quia procul urbibus magnis Sydneio Melburnaque iacet et sic quadam tranquillitate vitae fruitur. Porro, clarissima est in tota Australia ob leges solutae (id est, solutae prae legibus ceterarum provinciarum regionumque Australiae) de venditione emptione ignium artificiosorum libellorumque pornographicorum. Haec fama non est omnino accurata, sed nihilominus permanet et plurimorum Australianorum cognitionem Canberrae informat.

Camberra est sedes gubernationis foederalis Australianae. Aedes Parlamenti Foederalis, domus officiales Gubernatoris Generalis (vulgo Yarralumla) et primi ministri ('The Lodge') et Basilica Tribunalis Alti Canberrae inveniri possunt, praeterea diversa opera monumentaque civilia, velut Monumentum Bellicum Australianum, Pinacotheca Nationalis Australiana, Pinacotheca Imaginaria Nationalis Australiana, Bibliotheca Nationalis Australiae, Museum Nationale Australianum, Moneta Australiana, Tabulae Nationales, et Universitas Nationalis Australiana.

Cultura
Universitas Nationalis Australiae anno 1947 Canberrae constituta est.

 Clima 
Urbi Camberrae clima est oceanicum per enumerationem Köppen–Geiger, tonitruis et fulguris  (montium circumiacentium gratia) praecipue inter menses Octobrem et Aprilem relatis; temperatura aëris minima mense Iulio −0.1° atque mense Ianuario 13°, maxima inter 11° et 28°,  sed minima extrema usque hodie nota −10° die 11 Iulii 1971, maxima extrema 42.8° in regione suburbana Acton die 11 Ianuarii 1939; pluviis mense Iunio ad 40 mm tantum, mense Novembri 64 mm, anno toto non minus quam 646 mm elevatis; diebus pluviosis per annum totum fere 106 accidentibus; horis solis fulgentis mense Iunio 156, mense Ianuario 294, per annum totum 2814 repertis.Res climatologicae e Vicipaedia Anglica extractae, fontibus fidei dignis ibi citatis

 Urbes coniunctionis communium 
Nara
Pechinum
 Notae 

 Bibliographia 
 Fitzgerald, Alan (1987). Canberra in Two Centuries: A Pictorial History. Torrens Australiae: Clareville Press. ISBN 0-909278-02-4
 Gibbney, Jim (1988). Canberra 1913–1953. Camberrae: Australian Government Publishing Service. ISBN 0-644-08060-4
 Gillespie, Lyall (1991). Canberra 1820–1913. Camberrae: Australian Government Publishing Service. ISBN 0-644-08060-4
 Sparke, Eric (1988). Canberra 1954–1980. Camberrae: Australian Government Publishing Service. ISBN 0-644-08060-4
 Wigmore, Lionel (1971). Canberra: History of Australia's National Capital. Camberrae: Dalton. ISBN 0-909906-06-8

Nexus externi

 Situs regiminis territorialis publicus
 Visit Canberra: situs peregrinatoribus destinata
 Canberra apud Tourist Australia 

Categoria:Territorium Capitale Australianum
Categoria:Capita
!
Categoria:Condita 1913